Man van Kaapstad deur “vrou” verkragŉ Man van Kaapstad ontvang berading nadat hy glo deur ŉ man, wat soos ŉ vrou aangetrek was, verkrag is. Luit.kol. André Traut het Vrydag aan die Cape Times gesê die man (26) het Woensdagoggend na die Groote Schuur-hospitaal gestap toe iemand wat soos ŉ vrou gelyk het, hom in Boudenstraat, Observatory, genader het. Die vrou, wat ŉ handsak, pruik en swart miniromp aangehad het, het hom met ŉ mes gekonfronteer. Die slagoffer het spoedig uitgevind dat sy aanvaller ŉ man is. Die man het hom in ŉ stegie in gedwing en hom verkrag voordat hy gevlug het. Polisie is tans op soek na die aanvaller, ŉ man in sy 30s. -SAPA